शीर्षक: भूपति सेमीफ़ाइनल में पहुँचे, पेस हारे\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
भूपति और मार्क नोल्स की जोड़ी ने ये मैच 6-1, 2-6, 6-4 से जीता.

दूसरी ओर मिक्स्ड डबल्स में शीर्ष वरीयता प्राप्त भारत के लिएंडर पेस और कारा ब्लैक की जोड़ी दूसरे दौर में हार गई है.


पेस और कारा ब्लैक की जोड़ी से काफ़ी उम्मीदें की जा रही थीं लेकिन ये जोड़ी एक घंटे से अधिक चले मैच में सीधे सेटों में 1-6,
                  5-7 से हार गई.
               

दूसरी ओर भूपति और नोल्स की तीसरी वरीयता प्राप्त जोड़ी ने अच्छा प्रदर्शन करते हुए पहला सेट आसानी से जीत लिया.

लेकिन दूसरे सेट में लोपेज़ और वेरदास्को की गैरवरीयता प्राप्त जोड़ी उन पर भारी पड़ गई.

हालाँकि तीसरे और निर्णायक सेट में भूपति और नोल्स ने 6-4 से बाजी मार ली.

सेमीफ़ाइनल में भूपति और नोल्स को पोलैंड के लूकास कूबोत और ऑस्ट्रिया के ओलिवर माराच का सामना करना होगा.

इधर जूनियर वर्ग में यूकी भांबरी का अच्छा प्रदर्शन जारी है और वे एकल मुक़ाबलों के प्रीक्वार्टर फ़ाइनल में और डबल्स के क्वार्टर
                  फ़ाइनल में पहुँच गए हैं.
               

यूकी भांबरी जूनियर वर्ग में शीर्ष वरीयता प्राप्त हैं और उन्होंने ऑस्ट्रेलिया के स्टीफन हॉल को 7-6, 6-0 से हराया.

लेकिन विनायक शर्मा सौभाग्यशाली नहीं रहे और सिंग्ल्स मुक़ाबले में नीदरलैंड के जस्टिन एलेवेल्ड से 1-6,1-6 से हार गए.